Apple cere 22 milioane de $ despăgubiri. 100.000 de device-uri care trebuiau aruncate la gunoi au fost revândute.
100.000 de iPhone-uri, iPad-uri şi ceasuri Apple care trebuiau să ajungă la deșeuri, au fost revândute ilegal. Vinovată e o companie canadiană, Global Electric Electronic Processing, ce fusese angajată să recicleze device-urile. Acum, Apple îşi dă în judecată fostul colaborator şi cere peste 22 milioane de dolari despăgubiri.
Apple a descoperit furtul printr-un audit, făcut între anii 2015 şi 2017.Dintre cele 500.000 de dispozitive verificate, care ar fi trebuit să nu mai existe pe piaţă, peste 100.000 încă mai accesau internetul prin diverse reţele. Compania canadiană nu a negat furtul, însă îi face responsabili pe 3 angajaţi, executivi seniori, care ar fi furat cu bună ştiinţă. În România, legea te obligă să reciclezi orice dispozitiv electronic. Există un Sistem Naţional de Colectare, ce îţi ridică în mod gratuit deşeurile electronice. Funcţionează atât în Bucureşti, cât şi în alte 25 de judeţe.